AMATAV ยิ้มหวาน กำไร Q3/59 เพิ่มเกือบ 2 เท่าตัว หลังรายได้เพิ่มขึ้น
AMATAV ยิ้มหวาน กำไร Q3/59 เพิ่มขึ้นเกือบ 2 เท่าตัว มาที่ 29.49 ลบ. จากปีก่อนมีกำไร 10 ลบ. หลังรายได้จากการขายอสังหาริมทรัพย์และการให้เช่า-บริการสาธารณูปโภคเพิ่มขึ้น ขณะที่งวด 9 เดือนมีกำไร 127.60 ลบ. เพิ่มขึ้น 8% จากปีก่อนมีกำไร 118.37 ลบ.
10 พ.ย. 2559

บริษัท อมตะ วีเอ็น จำกัด (มหาชน) หรือ AMATAV รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 29.49 ล้านบาท หรือมีกำไรสุทธิ 0.03 บาทต่อหุ้น เพิ่มขึ้น 195% จากช่วงเดียวกันของปีก่อนที่มีกำไรสุทธิ 10 ล้านบาท หรือมีกำไรสุทธิ 0.01 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจากบริษัทมีรายได้จากการขายอสังหาริมทรัพย์และการให้เช่า-บริการสาธารณูปโภคเพิ่มขึ้น
ขณะที่ผลการดำเนินงานช่วง 9 เดือนแรกมีกำไรสุทธิ 127.60 ล้านบาท หรือ 0.14 บาทต่อหุ้น เพิ่มขึ้น 8% จากช่วงเดียวกันของปีก่อนที่มีกำไรสุทธิ 118.37 ล้านบาท หรือ 0.15 บาทต่อหุ้น 